**RAPORTUL**

**activităţii SSSH nr. 2 pentru anul de studii 2020-2021**

Şcoala Sportivă Specializată de handbal nr. 2 este situată în sectorul Botanica pe str. Melestiu 21, tel. 0 22 35 47 62, E-mail: ssshandbal.2@gmail.com

În Şcoala Sportivă Specializată de handbal nr. 2 pe parcursul anului de studiu 2020-2021 activează 17 antrenori dintre care 2 cadre de conducere (directorul şi directorul adjunct). Din numărul total de antrenori 5 sunt de vârstă pensionară. Reeşind din numărul orelor planificate avem nevoie de 2 cadre didactice (antrenori). Pe parcursul anului de studiu 2020-2021 ŞSS de Handbal nr. 2 se a confirmat statutul de şcoală sportivă specializată unde se practică doar proba de handbal.

Cadrele de conducere ale ŞSSH nr. 2 sunt angajaţi de bază, cu studii superioare în domeniu. Directorul este doctor în ştiinţe pedagogice, conferenţiar universitar, fără grad managerial, directorul adjunct este fără grad managerial dar dispune de gradul didactic II. Cadrele didactice (antrenorii) sunt cu studii superioare de specialitate care dispun de grad superior - 7, gradul I - 3, gradzul II - 5. Menţionăm, că 4 antrenori dispun de titlul - Lucrător emerit al culturii fiziceși sportului, 5 deţin titlul de Antrenor emerit al RM şi 2 de Maestu al sportului.

Referitor la contingentul de beneficiari putem menţiona următoarele: dispunem de grupe de începători -7, grupe avansaţi -17, măiestrie sportivă – 2 cu un efectiv total de 350 de beneficiari. Putem menţiona, că un număr de 66 sportivi sunt incluși în Lotul Național (29- selecţionata RM seniori (19 – băieţi şi 10 fete), 27 selecţionata de tineret (15 – băieţi şi 12 fete) şi 10 selecţionata de juniori (3 – băieţi şi 7 fete)).

Referitor la condiţiile de desfăşurare a procesului de instruire putem constata că şcoala dispune de condiţiile minime impuse. Terenul de antrenament şi joc are dimensiunile de 40 x 18 m cu toate că edificiul are o suprafaţă de 1640 m2. Dispunem de cabinet metodic spaţios, cabinet medical, 2 vestiare cu cabine de duş, sală de forţă, 3 birouri (pentru administraţie). Pe lângă edificiul sportiv avem teren sportiv la aer liber (suprafaţa de 50x40m) şi parcare (suprafaţa de 25x30m). Cu părere de rău nu dispunem de un bufet sau cantină şi cămin. Edificiul sportiv dispune de sistem de aprovizionare cu apă, sistem de incălzire, sistem de canalizare şi 3 blocuri sanitare interioare. Capacitatea după proiect este de 400 de locuri. Din necesarul pentru a putea funcţiona dispunem de calculator conectat la internet, suntem asiguraţi cu necesarul pentru desfăşurarea activităţii instructiv-educative.

Menţionăm faptul că din cauza situaţiei legate de Covid-19 pe parcursul anului 2020-2021 procesul de instruire iniţial a decurs la distanţă, apoi am revenit în sală, iar toate competiţiile sportive programate au fost suspendate.

**Directorul ŞSS de handbal nr. 2 Dr. Nicolae CRACIUN**